
20 DR.30.10.2008 
 

 Jadi saya ingin bertanya kepada Yang Berhormat Timbalan Menteri, dengan 
jawapan yang kita dengar tadi yang agak baik dari segi umumnya tetapi dengan kata-kata 
seperti sekolah-sekolah ini perlu mendaftar.  Dengan  bukti Yang Berhormat Timbalan 
Menteri sendiri sebutkan tadi, hanya daripada 300 lebih sekolah, 100 lebih sahaja yang 
mendaftar.  Dicampurkan pula apa yang saya dengar bahawa di negeri-negeri tertentu 
termasuk di negeri Terengganu sendiri Sekolah-sekolah Agama Rakyat walaupun telah 
mendaftar tetapi belum lagi mendapat manfaat, bantuan yang disebutkan tadi.   
 

Maka saya ingin sekali lagi bertanya kepada Yang Berhormat Timbalan Menteri, 
adakah dasar ini pun akan diubah lagi supaya Sekolah Agama Rakyat secara automatik 
seperti yang dipelopori oleh Yang Berhormat Ketua Pembangkang apabila beliau menjadi 
Menteri Pendidikan dahulu. Diberikan bantuan ini tanpa syarat, tanpa perlu mendaftar dan 
tanpa mengira di negeri mana sekolah-sekolah ini terdapat.  Terima kasih. 
■1130 

Dato’ Razali bin Ismail:  Yang Berhormat, persoalan pertama tentang mainan 
politik itu kalau boleh kita sangkut politik masing-masing di luar pagar, di luar sana.  Apabila 
kita bercakap tentang pendidikan, kita bercakap dari segi pembangunan modal manusia 
kiat dengan sebaik mungkin.  [Tepuk]  Dengan bersandarkan kepada al-‘adl, ehsan kita 
kepada anak-anak kita ini. 

Untuk makluman Yang Berhormat ya, sebenarnya ada beberapa kekangan 
tertentu terutamanya tanah dan milik tanah itu sendiri dan juga bangunan kekal.  Ia 
merupakan milik Lembaga Pengelola Sekolah, jabatan ataupun kerajaan negeri sendiri. 

Ini adalah merupakan beberapa constraint dan kita tidak mahu ganggu perkara-
perkara seperti dan kita juga sebenarnya berusaha untuk memperkasakan sekolah-sekolah 
ini.  Tentang syarat-syarat tertentu itu perlu ada.  Kadang-kadang sekolah-sekolah tertentu 
itu memerlukan kebebasan dari segi kurikulumnya tersendiri.  Misal kata kurikulum 
pengajian bahasa Arab, itu adalah merupakan keluasan ataupun laluan-laluan yang diberi 
dalam rundingan kita atau MoU kita dengan pihak-pihak sekolah ini. 

Demikian juga dengan usaha-usaha.  Sebenarnya kita ada usaha yang begitu 
gigih sekali daripada Kementerian Pelajaran dengan mempunyai objektif untuk kita 
meningkatkan pengurusan sekolah-sekolah agama rakyat yang kita lihat agak ketinggalan 
infrastrukturnya, proses pengajian, pembelajarannya, sumber tenaga manusia, prasarana 
dan kemudahan dan kita sedang berusaha ke arah itu. 

Memang disebut tadi, sebahagian daripada sekolah itu masih belum mengikuti kita 
dan kita sebenarnya mempelawa dan memang ada yang disebut tadi pengurusan 
kewangan masih belum selesai.  Ini adalah merupakan dalam rangka kerja malah untuk 
maklumat Yang Berhormat sekarang ini pun ada persidangan seminar yang melibatkan 
semua sekolah-sekolah bantuan sedang bersidang yang kita jemput sama sekolah mission, 
sekolah SRJK(C) dan SRJK(T) serta sekolah agama rakyat ini untuk duduk bersama, kita 
berunding dan kita buka ruang untuk melihat apakah masalah-masalah dan bagaimana 
Kementerian Pelajaran boleh membantunya. 

[Masa untuk Pertanyaan-pertanyaan bagi Jawab Lisan telah tamat] 

 
RANG UNDANG-UNDANG 

 
RANG UNDANG-UNDANG PERBEKALAN 2009 

Bacaan Kali Yang Kedua 
DAN 
USUL 

ANGGARAN PEMBANGUNAN 2009 
 
 Aturan Urusan Mesyuarat dibacakan bagi menyambung semula perbahasan yang 
ditangguhkan atas masalah “Bahawa Rang undang-undang Perbekalan 2009 dibacakan 
kali yang kedua sekarang” dan “Bahawa Usul yang berikut ini dirujuk kepada Jawatankuasa 
sebuah Majlis.” 



Jadi saya ingin bertanya kepada Yang Berhormat Timbalan Menteri, dengan jawapan yang kita dengar tadi yang agak baik dari segi umumnya tetapi dengan kata-kata seperti sekolah-sekolah ini perlu mendaftar. Dengan bukti Yang Berhormat Timbalan Menteri sendiri sebutkan tadi, hanya daripada 300 lebih sekolah, 100 lebih sahaja yang mendaftar. Dicampurkan pula apa yang saya dengar bahawa di negeri-negeri tertentu termasuk di negeri Terengganu sendiri Sekolah-sekolah Agama Rakyat walaupun telah mendaftar tetapi belum lagi mendapat manfaat, bantuan yang disebutkan tadi. Maka saya ingin sekali lagi bertanya kepada Yang Berhormat Timbalan Menteri, adakah dasar ini pun akan diubah lagi supaya Sekolah Agama Rakyat secara automatik seperti yang dipelopori oleh Yang Berhormat Ketua Pembangkang apabila beliau menjadi Menteri Pendidikan dahulu. Diberikan bantuan ini tanpa syarat, tanpa perlu mendaftar dan tanpa mengira di negeri mana sekolah-sekolah ini terdapat. Terima kasih. #1130 Dato' Razali bin Ismail: Yang Berhormat, persoalan pertama tentang mainan politik itu kalau boleh kita sangkut politik masing-masing di luar pagar, di luar sana. Apabila kita bercakap tentang pendidikan, kita bercakap dari segi pembangunan modal manusia kiat dengan sebaik mungkin. [Tepuk] Dengan bersandarkan kepada al-'adl, ehsan kita kepada anak-anak kita ini. Untuk makluman Yang Berhormat ya, sebenarnya ada beberapa kekangan tertentu terutamanya tanah dan milik tanah itu sendiri dan juga bangunan kekal. Ia merupakan milik Lembaga Pengelola Sekolah, jabatan ataupun kerajaan negeri sendiri. Ini adalah merupakan beberapa constraint dan kita tidak mahu ganggu perkara- perkara seperti dan kita juga sebenarnya berusaha untuk memperkasakan sekolah-sekolah ini. Tentang syarat-syarat tertentu itu perlu ada. Kadang-kadang sekolah-sekolah tertentu itu memerlukan kebebasan dari segi kurikulumnya tersendiri. Misal kata kurikulum pengajian bahasa Arab, itu adalah merupakan keluasan ataupun laluan-laluan yang diberi dalam rundingan kita atau MoU kita dengan pihak-pihak sekolah ini. Demikian juga dengan usaha-usaha. Sebenarnya kita ada usaha yang begitu gigih sekali daripada Kementerian Pelajaran dengan mempunyai objektif untuk kita meningkatkan pengurusan sekolah-sekolah agama rakyat yang kita lihat agak ketinggalan infrastrukturnya, proses pengajian, pembelajarannya, sumber tenaga manusia, prasarana dan kemudahan dan kita sedang berusaha ke arah itu. Memang disebut tadi, sebahagian daripada sekolah itu masih belum mengikuti kita dan kita sebenarnya mempelawa dan memang ada yang disebut tadi pengurusan kewangan masih belum selesai. Ini adalah merupakan dalam rangka kerja malah untuk maklumat Yang Berhormat sekarang ini pun ada persidangan seminar yang melibatkan semua sekolah-sekolah bantuan sedang bersidang yang kita jemput sama sekolah mission, sekolah SRJK(C) dan SRJK(T) serta sekolah agama rakyat ini untuk duduk bersama, kita berunding dan kita buka ruang untuk melihat apakah masalah-masalah dan bagaimana Kementerian Pelajaran boleh membantunya. [Masa untuk Pertanyaan-pertanyaan bagi Jawab Lisan telah tamat]. RANG UNDANG-UNDANG. RANG UNDANG-UNDANG PERBEKALAN 2009 Bacaan Kali Yang Kedua DAN USUL ANGGARAN PEMBANGUNAN 2009. Aturan Urusan Mesyuarat dibacakan bagi menyambung semula perbahasan yang ditangguhkan atas masalah "Bahawa Rang undang-undang Perbekalan 2009 dibacakan kali yang kedua sekarang" dan "Bahawa Usul yang berikut ini dirujuk kepada Jawatankuasa sebuah Majlis.".